Tasleḍt tasentalant tban-d di tazwara n tasut tis 20, asemi yebda usami n yeḍrisen iseklanen, yettagem-d seg tussniwin yemgaraden am tdamsa, tussna n tmetti d tussniwin n tutlayt12.Tasleḍt tasentalant tettawi-d ɣef yisental i yellan deg uḍris, tebna ɣef usentel, ɣef waya BERGUEZ yenna-d: tazerawt tasentalant ur terzi ara kan yiwen neɣ kra n yiḥricen di tsekka, maca terza tasekka-nni akken d takemmalt, acku s waya ara yessiweḍ win igan tasleḍt, ad yegzu anamek i as yefka umeskar i usentel 13.Ɣef waya win ara ixedmen tasleḍt yezmer ad yeḥsu amek yettwasuddes usentel daxel n uḍris.